Saskaņoju:

Daugavpils valstspilsētas pašvaldības

iestādes “Sociālais dienests” vadītājas vietniece

*(paraksts)*  R.Vavilova

# Daugavpilī, 2025.gada 8.augustā

ZIŅOJUMS Nr. 2.-4.1/13

# Daugavpils valstspilsētas pašvaldības iestāde “Sociālais dienests”

# uzaicina potenciālos pretendentus piedalīties nereglamentētajā (zemsliekšņa) iepirkumā par līguma piešķiršanas tiesībām

**“****Deratizācijas un dezinsekcijas pakalpojumu sniegšana Daugavpils valstspilsētas pašvaldības iestādei “Sociālais dienests” ID Nr. DPPISD 2025/13**

## **Pasūtītājs:**

|  |  |
| --- | --- |
| **Pasūtītāja nosaukums** | Daugavpils valstspilsētas pašvaldības iestāde “Sociālais dienests” |
| Adrese | Vienības iela 8, Daugavpils, LV-5401 |
| Reģ.nr. | **90001998587** |
| Kontaktpersona  | Saimniecības nodaļas vadītājs Valērijs Loginovs, tālrunis: +371 654 40919, +371 29639315; e-pasts: valerijs.loginovs@socd.lvJuridiskā sektora juriste Kristīne Cimoška, tālrunis: +371 654 40917,e-pasts: kristine.cimoska@socd.lv |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena,Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00  |

1. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10 000,00 bez PVN (ņemot vērā Publisko iepirkumu likuma 9.panta pirmajā daļā noteikto). Ir piemērojams ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e apstiprināto Daugavpils valstspilsētas pašvaldības noteikumu par iepirkumu organizēšanu 57.punkts.
2. **Zemsliekšņa iepirkuma mērķis –** noteikt pakalpojuma sniedzēju, kuršsniegsderatizācijas un dezinsekcijas pakalpojumus Daugavpils valstspilsētas pašvaldības iestādē “Sociālais dienests”.
3. **Paredzamā kopējā līgumcena:** līdz 6000,00 EUR bez PVN.
4. **Zemsliekšņa iepirkuma nepieciešamības apzināšanas datums:** 05.08.2025.
5. **Līguma izpildes termiņš:** 12 (divpadsmit) mēneši no līguma noslēgšanas dienas.
6. **Nosacījumi pretendenta dalībai zemsliekšņa iepirkumā:**
	1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām;
	2. pretendents ir paziņojis par komercdarbības uzsākšanu – dezinfekcijas, dezinsekcijas un deratizācijas pakalpojumu sniegšanu Ministru kabineta 2010. gada 13.aprīļa noteikumos Nr.350 "Kārtība, kādā dezinfekcijas, dezinsekcijas un deratizācijas pakalpojumu sniedzējs paziņo par komercdarbības uzsākšanu" noteiktajā kārtībā un ir publicēts komersantu sarakstā, kuri uzsākuši pakalpojuma sniegšanu Veselības inspekcijas mājaslapā internetā;
	3. pretendents pakalpojuma sniegšanā piesaista vismaz 1 (vienu) darbinieku – dezinfektoru, kurš ir apguvis dezinfektora mācību programmu;
	4. pretendentam ir pieredze tehniskajā specifikācijā minētā pakalpojuma sniegšanā.
7. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
	1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
	3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi;
	4. pretendents nav publicēts komersantu sarakstā, kuri uzsākuši pakalpojuma sniegšanu Veselības inspekcijas mājaslapā internetā;
	5. pretendents ir sniedzis nepatiesu informāciju vai vispār nav sniedzis pieprasīto informāciju;
	6. pretendents nav iesniedzis šī ziņojuma 9.punktā pieprasītos dokumentus;
	7. pretendenta piedāvājums neatbilst tehniskās specifikācijas un šajā ziņojumā minētajām prasībām.
8. **Pretendentu iesniedzamie dokumenti dalībai zemsliekšņa iepirkumā:**
	1. pretendenta **pieteikums** dalībai zemsliekšņa iepirkumā, kas sagatavots atbilstoši 2.pielikumā norādītajai formai (*oriģināls*);
	2. pretendenta **finanšu piedāvājums**, kas sagatavots atbilstoši 3.pielikumā norādītajai formai (*oriģināls*);
	3. pakalpojuma sniegšanā pieaicinātā pretendenta **personāla saraksts**, kam pievienotas dokumentu apliecinātas kopijas, par to, ka pretendenta darbinieks/-i ir apguvis/-uši dezinfektora mācību programmu;
	4. pretendenta iesniegta **informācija** par pieredzi tehniskajā specifikācijā minētā pakalpojuma sniegšanā (brīvā formā);
	5. **pilnvaras oriģināla eksemplārs** – ja ziņojuma 9.punktā norādītos dokumentus paraksta pilnvarotā persona, kā arī ja līgumu parakstīs cita persona, jāpievieno attiecīgs šīs personas pilnvarojums.

10. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.

11. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu. Gadījumā, ja pretendents nav pievienojis piedāvājumam pilnvaru, zemsliekšņa iepirkumu komisija ir tiesīga lūgt pretendentu iesniegt pilnvaru un pievienot to piedāvājumam.

1. **Piedāvājuma izvēles kritērijs:** saimnieciski izdevīgākais piedāvājums, kas atbilst ziņojumā minētajām prasībām:
	1. Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| **Nr.****p.k.** | **Vērtēšanas kritēriji** | **Īpatsvars vērtēšanā (punktu skaits)** |
| 1. | Maksa par **deratizācijas** veikšanu 1 m2 lielai platībai EUR bez PVN\* | **30 punkti** |
| 2. | Maksa par **dezinsekcijas** veikšanu 1 m2 lielai platībai EUR bez PVN\* | **40 punkti** |
| 3. | Maksa par **dezinsekcijas veikšanu (pret blaktīm)** 1 m2 lielai platībai EUR bez PVN\*: | **50 punkti** |
| **KOPĀ:** | **120 punkti** |

*\*Minimālā platība vienā izsaukuma reizē plānota ne mazāk kā 100 m2.*

* 1. Punkti tiek aprēķināti atbilstoši šādam aprakstam un formulām:
* **1. vērtēšanas kritērijs:** maksa par deratizācijas veikšanu 1 m2 lielai platībai EUR bez PVN (kurā iekļautas ar pakalpojuma izpildi saistītās izmaksas, kas saistītas ar darbinieku atlīdzību, iespējamiem riskiem, sadārdzinājumiem, materiālu izmaksas u.c.).

Piedāvājums ar viszemāko cenu tiek vērtēts ar maksimāli iespējamo punktu skaitu – 30. *Pārējo piedāvājumu cenu punkti tiek aprēķināti pēc formulas:*

30 x (A / B) = C, kur:

30 – maksimāli iespējamais punktu skaits;

A – viszemākā piedāvājuma cena;

B – piedāvājuma cena, kurai aprēķina punktus;

C – attiecīgā piedāvājuma iegūtie punkti.

* **2. vērtēšanas kritērijs:** maksa par dezinsekcijas veikšanu 1 m2 lielai platībai EUR bez PVN (kurā iekļautas ar pakalpojuma izpildi saistītās izmaksas, kas saistītas ar darbinieku atlīdzību, iespējamiem riskiem, sadārdzinājumiem, materiālu izmaksas u.c.).

Piedāvājums ar viszemāko cenu tiek vērtēts ar maksimāli iespējamo punktu skaitu – 40. *Pārējo piedāvājumu cenu punkti tiek aprēķināti pēc formulas:*

40 x (D / E) = F, kur:

40 – maksimāli iespējamais punktu skaits;

D – viszemākā piedāvājuma cena;

E – piedāvājuma cena, kurai aprēķina punktus;

F – attiecīgā piedāvājuma iegūtie punkti.

* **3. vērtēšanas kritērijs:** maksa par dezinsekcijas veikšanu (pret blaktīm) 1 m2 lielai platībai EUR bez PVN: (kurā iekļautas ar pakalpojuma izpildi saistītās izmaksas, kas saistītas ar darbinieku atlīdzību, iespējamiem riskiem, sadārdzinājumiem, materiālu izmaksas u.c.).

Piedāvājums ar viszemāko cenu tiek vērtēts ar maksimāli iespējamo punktu skaitu – 40. *Pārējo piedāvājumu cenu punkti tiek aprēķināti pēc formulas:*

50 x (G / H) = I, kur:

50 – maksimāli iespējamais punktu skaits;

G – viszemākā piedāvājuma cena;

H – piedāvājuma cena, kurai aprēķina punktus;

I – attiecīgā piedāvājuma iegūtie punkti.

* Galīgo vērtējumu katram piedāvājumam nosaka kopējā vērtēšanas tabulā, saskaitot katra piedāvājuma iegūtos punktus visos kritērijos (C+F+I). Maksimāli iespējamais punktu skaits –120 punkti. Veicot aprēķinus, skaitļi tiek noapaļoti līdz simtdaļām.
	1. Iepirkuma komisija par Iepirkuma uzvarētāju izvēlas pretendentu, kurš iesniedzis saimnieciski visizdevīgāko piedāvājumu. Par saimnieciski visizdevīgāko piedāvājumu Iepirkuma komisija atzīst piedāvājumu, kurš ieguvis vislielāko punktu skaitu (C+F+I).
	2. Ja Iepirkuma komisija, konstatē, ka vairāki pretendenti iegūst vienādu punktu skaitu, Iepirkuma komisija izvēlas piedāvājumu, kura "Finanšu piedāvājumā" norādītā līgumcena dezinsekcija veikšanai 1 m2 lielai platībai (EUR bez PVN) ir viszemākā.
1. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv).
2. **Piedāvājums iesniedzams: līdz 2025.gada 14.augustam, plkst.10:00:**
	1. Daugavpils valstspilsētas pašvaldības iestādē “Sociālais dienests”, **Vienības ielā 8**, Daugavpilī, LV-5401, 1.kab. (pie sekretāres). Piedāvājumam jābūt slēgtā aploksnē ar norādi: „Deratizācijas un dezinsekcijas pakalpojumu sniegšana Daugavpils valstspilsētas pašvaldības iestādei “Sociālais dienests” ID Nr. DPPISD 2025/13 un pretendenta rekvizītiem vai
	2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: socd@socd.lv. Šajā gadījumā pretendents nosūta paroli no faila 2025.gada 14.augustā no plkst.10:00 līdz plkst. 10:30 (uz e-pastu: kristine.cimoska@socd.lv).

Pielikumā:

1. Tehniskā specifikācija uz 1 lp.
2. Pieteikuma par piedalīšanos zemsliekšņa iepirkumā veidlapa uz 1 lp.
3. Finanšu piedāvājuma veidlapa uz 2 lp.
4. Personāla saraksta veidlapa uz 1 lp.
5. Līguma projekts uz 6 lp.

Ziņojums sagatavots: Daugavpilī, 2025.gada 8.augustā

Komisijas priekšsēdētāja: R.Vavilova

Komisijas priekšsēdētājas vietnieks: V.Loginovs

Komisijas locekļi: O.Daļecka

 L.Kiškoviča

 M.Liniņa

 K.Cimoška

1.pielikums

**TEHNISKĀ SPECIFIKĀCIJA zemsliekšņa iepirkumā**

**“Deratizācijas un dezinsekcijas pakalpojumu sniegšana Daugavpils valstspilsētas pašvaldības iestādei “Sociālais dienests”, ID Nr. DPPISD 2025/13**

1. **Zemsliekšņa iepirkuma mērķis:** Saņemt atbilstoši Latvijas Republikas spēkā esošajiem tiesību aktiem un šīs tehniskās specifikācijas prasībām atbilstošu pakalpojumu norādītajā kvalitātes līmenī.
2. **Darba uzdevums:** Deratizācijas un dezinsekcijas pakalpojumu sniegšana šādos Daugavpils valstspilsētas pašvaldības iestādes “Sociālais dienests” objektos ar sekojošu platību:

|  |  |  |
| --- | --- | --- |
| **Nr.****p.k.** | **Objekta nosaukums, adrese** | **Objekta platība (m2)**(koplietošanas telpas un dzīvojamās telpas) |
| 1. | Administratīvā ēka Vienības ielā 8, Daugavpilī | 300,00 |
| 2. | Nakts patversme un Patversme, Šaurā ielā 23, Daugavpilī | 4000,00 |
| 3. | Sociālā māja, Šaurā ielā 28, Daugavpilī  | 2500,00 |
| 4. | Krīzes centrs un Grupu dzīvokļi (1.-3.stāvs), Sociālie dzīvokļi (4.-5. stāvs), Šaurā ielā 26 Daugavpilī | 2730,00 |
| 5. | Dienas aprūpes centrs personām ar garīga rakstura traucējumiem, Arhitektu ielā 21, Daugavpilī | 600,00 |
| 6. | Dienas centrs "Saskarsme", Liepājas ielā 4, Daugavpilī | 300,00 |
| 7. | Sociālās palīdzības nodaļa, Lāčplēša ielā 39, Daugavpilī | 500,00 |
| 8. | Sociālā darba sektors, Krišjāņa Valdemāra ielā 13, Daugavpilī | 80,00 |
| 9. | Saimniecības nodaļa, Krišjāņa Valdemāra ielā 13, Daugavpilī | 40,00 |
| 10. | Grupu dzīvokļi 18.Novembra ielā 354V, Daugavpilī | 300,00 |
| 11. | Asistentu un pavadoņu sektors Alejas ielā 68-1A, Daugavpilī | 50,00 |
| 12. | Sociālo pakalpojumu nodaļas Daugavpils sociālās aprūpes centrs18.novembra ielā 354A, Daugavpilī | 4793,00 |
| **KOPĀ:** | 1. **193,00**
 |

1. Pasūtītājs līguma darbības laikā ir tiesīgs papildināt/samazināt objektu sarakstu. Papildinot objektu sarakstu, Izpildītajam jāsniedz pakalpojums papildus objektos par tādu pašu izcenojumu, kāds ir noteikts finanšu piedāvājumā.
2. **Deratizācija** – nodrošināt visa veida grauzēju iznīcināšanu (t.sk. žurkas, peles):
	1. Deratizācijas darbu veikšanā ir iekļauta grauzēju mitināšanās, barošanās un pārvietošanās vietu noteikšana, monitoru kontroles punktu izvietošanas vietu nozīmēšana, efektīvas un drošas apstrādes metodes izvēle;
	2. Grauzēju kontroles punktu skaits ir jānosaka tik liels, lai tiktu maksimāli kontrolētas visas grauzēju pārvietošanās, barošanās un uzturēšanās vietas ar mērķi maksimāli ierobežot grauzēju esamību ieslodzījuma vietā;
	3. Veicot deratizācijas darbus, Izpildītājs izmanto līdzekļus pret grauzējiem (rodenticīdus) un citus biocīdus, kuru lietošana atļauta saskaņā ar normatīvajiem aktiem par darbībām ar biocīdiem atbilstoši to lietošanas instrukcijai, kā arī ievērojot biocīda drošības datu lapā norādīto informāciju;
	4. Aizliegts izmantot grauzēju atbaidīšanas metodes.
3. **Dezinsekcija** – nodrošināt kaitīgo posmkāju iznīcināšanu (t.sk. prusaki, blusas, blaktis, skudras, odi, lapsenes, knišļi, ērces, vaboles u.c. kukaiņi):
	1. Dezinsekcijas darbu veikšanā ir iekļauta kaitīgo posmkāju mitināšanās, barošanās un pārvietošanās vietu noteikšana, monitoru kontroles punktu izvietošanas vietu nozīmēšana, efektīvas un drošas apstrādes metodes izvēle;
	2. Veicot dezinsekcijas darbus, izmanto līdzekļus pret kaitēkļiem (insekticīdus) un citus biocīdus, kuru lietošana atļauta saskaņā ar normatīvajiem aktiem par darbībām ar biocīdiem, atbilstoši to lietošanas instrukcijai, kā arī ievērojot biocīda drošības datu lapā norādīto informāciju. Dezinsekcijas darbus veic tā, lai izvairītos no kaitējuma un neērtību radīšanas personām vai kaitējuma radīšanas videi;
	3. Dezinsekcijas metodi nosaka atbilstoši insektu veidam, telpas konfigurācijai un preparāta pielietojumam;
	4. Aizliegts izmantot kaitīgo posmkāju atbaidīšanas metodes.
4. **Pakalpojuma sniegšanas nosacījumi:**
	1. Deratizācijas un dezinsekcijas darbi jāveic atbilstoši Ministru kabineta 2010. gada 6. jūlija noteikumiem Nr. 618 “Dezinfekcijas, dezinsekcijas un deratizācijas noteikumi”.
	2. Izpildītājam jāizstrādā, visā līguma darbības laikā jāīsteno un pastāvīgi jāaktualizē grauzēju un kaitīgo posmkāju apkarošanas programma katrai ieslodzījuma vietai, kuras ietvaros:
		1. izvērtē un nosaka visus apstākļus, kas veicina vai var veicināt grauzēju un kaitīgo posmkāju izplatību Pasūtītāja objektā;
		2. novērtē objektu, nosakot riska zonas un to kontroles punktu, norāda tos Pasūtītāja iedotajā objekta plānā;
		3. balstoties uz iegūto informāciju sniedz detalizētas rekomendācijas grauzēju un kaitīgo posmkāju apkarošanas un izplatīšanas ierobežošanas pasākumiem.
	3. Mēneša laikā pēc līguma noslēgšanas jāsniedz Pasūtītājam uz oficiālo elektronisko adresi: socd@socd.lv grauzēju un kaitīgo posmkāju apkarošanas programmu.
	4. Pēc monitoringa datiem nepieciešamajās vietās jāveic grauzēju un kaitīgo posmkāju iznīcināšanu, nepieļaujot krīzes situāciju rašanos.
	5. Deratizācijas un dezinsekcijas darbi jāveic noteiktajā platībā:
		1. atbilstoši grauzēju un kaitīgo posmkāju apkarošanas programmai;
		2. pēc pasūtītāja atbildīgā darbinieka pasūtījuma;
		3. papildus - vietās, kurās grauzēju un / vai kaitīgo posmkāju klātbūtne tika konstatēta apmeklējuma laikā.
	6. Minimālā apstrādes platība: 100 m2.
	7. Izpildītājam jāgarantē ierašanos objektā 2 (divu) darba dienu laikā no brīža, kad pasūtītāja atbildīgais darbinieks ir veicis pasūtījumu.
	8. Deratizācijas un dezinsekcijas darbi jāveic pasūtītāja darba laikā (darbdienās no plkst. 09:00 līdz 17:00) vai, pēc iepriekšējas saskaņošanas ar pasūtītāja atbildīgo personu, ārpus tā.
	9. Izpildītājam ir jāinformē Pasūtītāju par darbībām, kas jāveic pirms un pēc dezinfekcijas (piemēram: dūmu detektoru atslēgšana, telpu lietošanas ierobežojuma ilgums pēc dezinsekcijas un tml.). Ja Izpildītājs nav informējis Pasūtītāju par kādām darbībām, kas Pasūtītājam būtu jāveic pirms vai pēc dezinfekcijas un tā rezultātā Pasūtītājam vai trešajām personām ir nodarīti kādi mantiski vai miesas bojājumi, vai piemēroti kādi sodi, Izpildītājam jāsedz visi nodarītie zaudējumi.
	10. Deratizācijas un dezinsekcijas darbi jāveic kvalificētiem darbiniekiem – dezinfektoriem ar atbilstošu izglītību, ievērojot vispārīgās darba drošības prasības.
	11. Deratizācijas un dezinsekcijas darbu veikšanai jāizmanto Latvijas Republikā vai Eiropas Savienībā sertificētus un atļautus preparātus.
	12. Deratizācijas un dezinsekcijas līdzekļi jāpielieto, precīzi ievērojot lietošanas instrukciju, nenodarot kaitējumu apkārtējai videi un cilvēkiem.
	13. Pēc veiktās deratizācijas un/vai dezinsekcijas izpildītājam jānodrošina pasākumu dokumentēšanu objekta deratizācijas un/vai dezinsekcijas kartē, kas tiek sastādīta divos eksemplāros, no kuriem viens glabājas pie izpildītāja, bet otrs attiecīgajā pasūtītāja objektā.
	14. Deratizācijas un/vai dezinsekcijas kartē norāda konkrētu darbu, kas tika veikts katrā konkrētajā vietā un to paraksta persona, kura ir atbildīga par šo darbu pieņemšanu.
	15. Izpildītājam par sniegtajiem Pakalpojumiem ne vēlāk, ka 3 (trīs) darba dienu laikā pēc Pakalpojuma sniegšanas jāiesniedz Pasūtītāja par līguma izpildi atbildīgajam darbiniekiem Pakalpojuma pieņemšanas-nodošanas akts saskaņošanai.
	16. Papildus (neplānoti) deratizācijas un dezinsekcijas darbi, kā arī to pamatojums Pakalpojuma pieņemšanas-nodošanas aktā norādāmi atsevišķi no plānotiem darbiem.
	17. Izpildītājam un tā darbiniekiem jāievēro konfidencialitāte attiecībā uz jebkuriem objektos esošiem dokumentiem un materiāliem jebkādā formā, ar kuriem Izpildītāja darbiniekiem ir iespēja apzināti vai neapzināti iepazīties Pakalpojumu sniegšanas procesā. Izpildītājs apņemas nodrošināt jebkādu ziņu neizpaušanu trešajām personām attiecībā uz informāciju, kuru iespējams iegūt Pakalpojumu sniegšanas procesā.

Sagatavoja:

Daugavpils valstspilsētas pašvaldības iestādes “Sociālais dienests”

Saimniecības nodaļas vadītājs Valērijs Loginovs

2.pielikums

**PIETEIKUMS PAR PIEDALĪŠANOS zemsliekšņa iepirkumā**

**“Deratizācijas un dezinsekcijas pakalpojumu sniegšana Daugavpils valstspilsētas pašvaldības iestādei “Sociālais dienests”, ID Nr. DPPISD 2025/13**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Deratizācijas un dezinsekcijas pakalpojumu sniegšana Daugavpils valstspilsētas pašvaldības iestādei “Sociālais dienests”, ID Nr. DPPISD 2025/13.
2. Apņemas (ja pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (4.pielikums).
3. Apliecina, ka ir iesniedzis tikai patiesu informāciju.
4. Apliecina, ka piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv)).
5. Garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus.
6. Apliecina, ka:

6.1. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;

6.2. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības;

6.3. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem;

6.4. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Deratizācijas un dezinsekcijas pakalpojumu sniegšana Daugavpils valstspilsētas pašvaldības iestādei “Sociālais dienests”, ID Nr.DPPISD 2025/13 ietvaros, tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses.)

7. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** | *ir/nav* |
| **Datums** |  |
| **Zīmogs** |  |

 \* Pretendenta vai tā pilnvarotās personas vārds, uzvārds

3.pielikums

**FINANŠU PIEDĀVĀJUMS iepirkumā**

 **“Deratizācijas un dezinsekcijas pakalpojumu sniegšana Daugavpils valstspilsētas pašvaldības**

 **iestādei “Sociālais dienests”, ID Nr. DPPISD 2025/13**

 (*Pretendenta nosaukums*), vienotais reģistrācijas Nr.(*reģistrācijas numurs*), (*juridiskā adrese*), piedāvā sniegt deratizācijas un dezinsekcijas pakalpojumus Daugavpils valstspilsētas pašvaldības iestādei “Sociālais dienests” par šādu cenu:

1. Maksa par **deratizācijas** veikšanu 1 m2 lielai platībai: \_\_\_\_\_\_\_\_\_ EUR bez PVN;
2. Maksa par **dezinsekcijas** veikšanu 1 m2 lielai platībai: \_\_\_\_\_\_\_\_\_ EUR bez PVN;
3. Maksa par **dezinsekcijas veikšanu (pret blaktīm)** 1 m2 lielai platībai: \_\_\_\_\_\_\_\_\_ EUR bez PVN.

*\*Pakalpojuma izmaksās ir iekļauti visi izdevumi pakalpojumu sniegšanai (līdzekļi, palīgmateriāli, mehānismi, transports, aizsarglīdzekļi, instrumentiem un citi saistītie izdevumi, izņemot pievienotās vērtības nodokli).*

Ar šo mēs apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš.

 *\*Paraksta pretendenta persona ar pārstāvības tiesībām vai pretendenta pilnvarotā persona*

#  Vārds, uzvārds, amats

 Paraksts

 Datums

4.pielikums

***LĪGUMA* *PROJEKTS***

**par deratizācijas un dezinsekcijas pakalpojumu sniegšanu**

Daugavpilī 2025.gada \_\_.\_\_\_\_\_\_\_\_

**Daugavpils valstspilsētas pašvaldības iestāde “Sociālais dienests”**, reģ.Nr.90001998587, juridiskā adrese: Vienības iela 8, Daugavpils, LV-5401, tās \_\_\_\_\_\_\_\_\_\_\_\_\_\_\_\_\_ personā, kura rīkojas pamatojoties uz nolikumu (turpmāk tekstā – Pasūtītājs), no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ.Nr.\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas darbojas saskaņā ar \_\_\_\_\_\_\_\_\_\_\_\_\_\_\_\_, (turpmāk tekstā – Izpildītājs), no otras puses, abas kopā sauktas „Puses” un katra atsevišķi saukta „Puse”,

pamatojoties uz \_\_\_\_\_\_\_\_\_\_\_\_\_\_\_\_\_\_\_\_ piedāvājumu zemsliekšņa iepirkumam par līguma piešķiršanas tiesībām “Deratizācijas un dezinsekcijas pakalpojumu sniegšana Daugavpils valstspilsētas pašvaldības iestādes “Sociālais dienests” klientiem”, ID Nr.DPPISD 2025/13, (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

**1. LĪGUMA PRIEKŠMETS**

1.1. Pasūtītājs uzdod, bet Izpildītājs ar saviem resursiem, materiāliem un darbiniekiem apņemas veikt dezinsekcijas un deratizācijas darbus atbilstoši Latvijas Republikā spēkā esošajiem normatīvajiem aktiem (turpmāk tekstā – pakalpojums) Pasūtītāja objektos, saskaņā ar tehnisko specifikāciju (1.pielikums) un finanšu piedāvājumu (2.pielikums).

**2. LĪGUMA SUMMA UN NORĒĶINU KĀRTĪBA**

2.1. Kopējā Līguma summa ir līdz EUR \_\_\_\_\_\_\_\_ (vārdos) bez PVN 21%, pieskaitot PVN 21% EUR \_\_\_\_\_\_\_\_(vārdos), kopā ar PVN 21% EUR \_\_\_\_\_\_\_\_\_ (vārdos).

2.2. Līgumcenā ir ietvertas visas izmaksas, kas saistītas ar pilnīgu un kvalitatīvu Līguma izpildi, tajā skaitā materiāli, izstrādājumi, iekārtas, darba, piegādes un transporta izmaksas, nodokļi un nodevas, ņemti vērā visi iespējamie riski, tai skaitā iespējamie sadārdzinājumi un citas izmaksas.

2.3. Pasūtītājs Izpildītājam maksā par Pakalpojumu atbilstoši apstrādātajiem kvadrātmetriem saskaņā ar finanšu piedāvājumā noradīto cenu par Pakalpojuma izmaksām par 1 (vienu) kvadrātmetru attiecīgajā Pasūtītāja objektā.

2.4. Pēc elektroniskā rēķinu XML formātā (turpmāk – E-rēķins) un pieņemšanas – nodošanas akta saņemšanas no Izpildītāja, Pasūtītājs pārliecinās par šajos dokumentos norādīto pozīciju atbilstību Līgumam un paraksta pieņemšanas – nodošanas aktu 5 (piecu) darba dienu laikā.

2.5. Izpildītāja iesniegtā rēķina apmaksu veic Daugavpils valstspilsētas pašvaldības Centralizētā grāmatvedība 20 (divdesmit) dienu laikā pēc pieņemšanas – nodošanas akta parakstīšanas dienas.

2.6. Par samaksas dienu tiek uzskatīta diena, kad Daugavpils valstspilsētas pašvaldības Centralizētā grāmatvedība veikusi bankas pārskaitījumu, ko apliecina attiecīgs maksājuma uzdevums.

2.7. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

2.8. E-rēķiniem jābūt noformētiem atbilstoši tiesību normatīvo aktu prasībām, t.sk., adresētiem Pasūtītājam. E-rēķinā jānorāda maksātāju – Daugavpils valstspilsētas pašvaldība un atsauci uz Līgumu. Gadījumā, ja nav noformēts atbilstoši tiesību normatīvo aktu prasībām vai nav adresēta īstajam adresātam, Izpildītāja pienākums ir anulēt iepriekš izrakstīto E-rēķinu un izrakstīt un nosūtīt Pasūtītājam jaunu. Šajā gadījumā samaksas termiņš tiek skaitīts no brīža, kad Pasūtītājs saņēmis atbilstoši Līguma noteikumiem noformētu E-rēķinu.

**3. PAKALPOJUMA SNIEGŠANAS UN PIEŅEMŠANAS KĀRTĪBA**

3.1. Pakalpojums tiek veikts saskaņā ar Pasūtītāja pieprasījumu, pieprasījumā noteiktajā apjomā un veidā, kā arī atbilstoši grauzēju un kaitīgo posmkāju apkarošanas programmai. Abos gadījumos katra Pakalpojuma sniegšanas reize ir jāsaskaņo ar Pasūtītāja atbildīgo personu.

3.2. Pakalpojuma apjoms un izmaksas norādītas Finanšu piedāvājumā (2.pielikums). Pasūtītājam nav pienākums pasūtīt Pakalpojumu visā Finanšu piedāvājumā norādītajā apjomā.

3.3. Pakalpojuma pieteikums tiek izdarīts Pasūtītājam piesakot telefoniski, zvanot uz numuru: \_\_\_\_\_\_\_\_\_\_ un pa elektronisko pastu: \_\_\_\_\_\_\_\_\_\_.

3.4. Izpildītājs nodrošina Pakalpojuma uzsākšanu ne vēlāk kā 2 (divu) darba dienu laikā pēc Pakalpojuma pieteikuma saņemšanas, iepriekš savstarpēji saskaņojot konkrētu Pakalpojumu sniegšanas vietu un laiku.

3.5. Pakalpojums tiek pieņemts Pusēm parakstot pieņemšanas-nodošanas aktu, kā arī pēc katra sniegtā Pakalpojuma Izpildītājs nekavējoties veic sniegtā Pakalpojuma dokumentēšanu atbilstoši Ministru kabineta 2010. gada 6. jūlija noteikumu Nr. 618 “Dezinfekcijas, dezinsekcijas un deratizācijas noteikumi” prasībām.

3.6. Ja Pasūtītājs pieņemšanas – nodošanas akta pārbaudes laikā konstatē sniegtā pakalpojuma neatbilstību faktiskajiem apstākļiem, Līguma noteikumiem, tehniskai specifikācijai vai finanšu piedāvājumam, kā arī Pasūtītājam ir pretenzijas par sniegtā Pakalpojuma kvalitāti, tad Pasūtītājs 3 (trīs) darba dienu laikā sastāda un paraksta pretenzijas aktu un iesniedz to Piegādātājam. Pretenziju akts kļūst par Līguma neatņemamu sastāvdaļu. Izpildītājs 10 (desmit) darba dienu laikā no pretenzijas akta saņemšanas brīža uz sava rēķina novērš aktā norādītos trūkumus un nepilnības.

3.7. Izpildītājs uztur tīrību Pakalpojuma sniegšanas vietā un par saviem līdzekļiem sakārto Pakalpojumu izpildes vietu un atstāj to tīru un kārtīgu, kā arī izved atkritumus, kas radušies Pakalpojuma sniegšanas rezultātā.

**4. PUŠU PIENĀKUMI, TIESĪBAS UN ATBILDĪBA**

* 1. **Pasūtītāja pienākumi, tiesības un atbildība:**
		1. nodrošināt iespēju Izpildītāja darbiniekiem, kuri sniedz Pakalpojumu, iekļūt un atrasties Pakalpojuma izpildes vietā abpusēji saskaņotā laikā;
		2. savlaicīgi veikt Pakalpojuma pieņemšanu;
		3. pārbaudīt Izpildītāja sniegtā Pakalpojuma norises gaitu un izpildi, kā arī pieprasīt no Izpildītāja nepieciešamās atskaites un paskaidrojumuspar sniegto Pakalpojumu;
		4. ir tiesīgs nepieņemt pasūtījumam un Līguma Pielikumam neatbilstošu Pakalpojumu, informējot par to Izpildītāju.
	2. **Izpildītāja pienākumi, tiesības un atbildība:**
		1. ar saviem resursiem sniegt kvalitatīvu un Līguma noteikumiem atbilstošu Pakalpojumu;
		2. Mēneša laikā pēc līguma noslēgšanas jāsniedz Pasūtītājam uz oficiālo elektronisko adresi: socd@socd.lv grauzēju un kaitīgo posmkāju apkarošanas programmu;
		3. saskaņot ar Pasūtītāju konkrētu Pakalpojuma sniegšanas dienu un laiku;
		4. nodrošināt, ka Pakalpojumu sniegs tikai tie Izpildītāja darbinieki, par kuriem tiek sniegta informācija Iepirkuma ietvaros un tiek pārbaudīta kvalifikācija. Izpildītājam ir pienākums iesniegt informāciju par jauna darbinieka kvalifikāciju atbilstoši Iepirkuma prasībām pirms darbinieks uzsāks Pakalpojuma sniegšanu;
		5. Izpildītājs ir atbildīgs par Latvijas Republikā spēkā esošo darba drošības un aizsardzības, vides aizsardzības, valsts ugunsdrošības un citu normatīvo aktu, kas attiecas uz Pakalpojuma sniegšanu ievērošanu;
		6. ievērot Latvijas Republikā spēkā esošo normatīvo aktu prasības, kas aizliedz ievest Pasūtītāja objektā aizliegtas vielas un priekšmetus;
		7. Izpildītājs nodrošina Pakalpojuma sniegšanai nepieciešamos deratizācijas un dezinsekcijas līdzekļus, palīgmateriālus, mehānismus, transportu, aizsarglīdzekļus, instrumentus u.tml.;
		8. Pakalpojuma sniegšanas laikā pielietot tikai tās mehāniskās un ķīmiskās metodes un tikai tos līdzekļus, kuri atbilst Latvijas Republikās spēkā esošos normatīvajos aktos noteiktajām prasībām un tos ir atļauts lietot Latvijas Republikā;
		9. Pakalpojuma sniegšanas laikā nodrošināt vides tīrību, cilvēku veselībai nekaitīgus un drošus apstākļus.
1. **PAKALPOJUMA IZPILDES UN PIEŅEMŠANAS KĀRTĪBA**
	1. Izpildītājs sniedz Līguma 1.1. punktā minēto Pakalpojumu pēc Pasūtītāja pieprasījuma, ierodoties apkalpojamā Pasūtītāja objektā iepriekš rakstveidā (e-pastā) saskaņojot Pakalpojuma sniegšanas dienu un laiku.
	2. Pasūtītāja par līguma izpildi atbildīga persona pasūta Pakalpojuma izpildi, nosūtot pieprasījumu uz Līguma 12.4. punktā norādīto Izpildītāja e-pasta adresi un piezvanot uz Līgumā norādīto Izpildītāja tālruņa numuru.
	3. Izpildītājs nodrošina Pakalpojuma sniegšanu 2 (divu) darbdienu laikā pēc Līguma 5.2. punktā minēta pasūtījuma izdarīšanas (e-pasta nosūtīšanas un telefona zvana) dienas saskaņā ar 1.pielikumu, pirms Pakalpojuma izpildes saskaņojot konkrētu laiku ar Pasūtītāja atbildīgo personu.
	4. Pēc Pakalpojuma izpildes Izpildītājs noformē Pasūtītāja telpu deratizācijas un/vai dezinsekcijas karti 2 (divos) eksemplāros, aprakstot veikto Pakalpojumu. Viens kartes eksemplārs glabājas pie Pasūtītāja, bet otrs pie Izpildītāja.
	5. Par sniegto Pakalpojumu Izpildītājs ne vēlāk, ka 3 (trīs) darbdienu laikā iesniedz Pasūtītājam aizpildītu Pakalpojuma pieņemšanas – nodošanas aktu, kurā norāda sniegto Pakalpojuma apjomu, Pakalpojuma sniegšanas vietu un Pakalpojuma veikšanas platību kvadrātmetros.
	6. Pasūtītāja Līguma 12.3. punktā norādītai atbildīgajai personai ir tiesības pārbaudīt Pakalpojuma sniegšanu un atteikties pieņemt Pakalpojuma pieņemšanas – nodošanas aktu, ja Pakalpojums ir sniegts nekvalitatīvi, neatbilstoši Līguma noteikumiem, un, 2 (divu) darbdienu laikā iesniegt rakstveida pretenziju par konstatētajām neatbilstībām un/vai trūkumiem. Izpildītājam ir pienākums 2 (divu) darbdienu laikā no pretenzijas saņemšanas novērst norādītās neatbilstības un/vai trūkumus par saviem līdzekļiem.
	7. Pakalpojums ir uzskatāms par izpildītu ar Pakalpojuma pieņemšanas – nodošanas akta abpusējas parakstīšanas brīdi.
	8. Ja Pasūtītājs pēc Pakalpojuma pieņemšanas – nodošanas akta abpusējas parakstīšanas konstatē, ka Pakalpojums ir sniegts nekvalitatīvi, neatbilstoši Līguma noteikumiem, tas informē Izpildītāju par konstatētajām neatbilstībām, nosūtot rakstveida pretenziju. Izpildītājam ir pienākums 2 (divu) darbdienu laikā no pretenzijas saņemšanas novērst norādītās neatbilstības un/vai trūkumus par saviem līdzekļiem un atlīdzināt visus Pasūtītajam šai sakarā radušos zaudējumus.
	9. Izpildītāja pienākums, plānojot Pakalpojuma sniegšanas laiku ieslodzījuma vietās, Pakalpojuma sniegšanu nodrošināt ieslodzījuma vietas darba laikā, iepriekš saskaņojot ierašanās laiku, ar aprēķinu, ka transportlīdzeklim, ar kuru ieradīsies sniegt Pakalpojumu, pirms iebraukšanas ieslodzījuma vietā tiks veikta kontrole, kas aizņem noteiktu laika periodu.

**6. NEPĀRVARAMA VARA**

6.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās).

6.2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

6.3. Ja minēto apstākļu (Līguma 7.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

**7. DOMSTARPĪBAS UN STRĪDI**

7.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.

7.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**8. LĪGUMA DARBĪBAS TERMIŅŠ, GROZĪJUMI UN LĪGUMA IZBEIGŠANA**

8.1. Līgums stājas spēkā ar abpusējas parakstīšanas brīdi un ir spēkā 12 (divpadsmit) mēnešus vai līdz brīdim, kad tiek sasniegta Līguma 2.1.punktā noteiktā Līguma kopējā summa, atkarība no tā, kurš priekšnosacījums iestājas agrāk.

8.2. Grozījumus un papildinājumus Līgumā, ja tie tiek panākti pusēm vienojoties, noformē rakstveidā un pievieno dotajam Līgumam kā neatņemamu sastāvdaļu.

8.3. Pasūtītājam ir tiesības nekavējoties lauzt Līgumu šādos gadījumos:

8.3.1. ja ir notikusi Izpildītāja labprātīga vai piespiedu likvidācija;

8.3.2. ja Izpildītājs ir nokavējis Pakalpojuma izpildi vairāk par 10 (desmit) dienām un nav paziņojis Līguma par apstākļiem, kas traucē vai varētu traucēt izpildīt Pakalpojumu;

8.3.3. ja Pakalpojuma sniegšana izraisa traucējumus Pasūtītāja darbībā, kas var radīt draudus klientu un darbinieku veselībai vai dzīvībai, Pakalpojuma kvalitātes prasības būtiski atšķiras no tehniskajā specifikācijā norādītajām, konstatēta Pakalpojuma iedarbības neefektivitāte, kas var nest būtiskus finansiālus zaudējumus Pasūtītājam.

8.4. Pusēm ir tiesības pārtraukt Līgumu, savlaicīgi paziņojot par to otrai Pusei, ja Puse pēc rakstveida atgādinājuma saņemšanas nepilda savas saistības.

8.5. Katra no Pusēm var vienpusēji izbeigt Līgumu, informējot par to otru Pusi 30 (trīsdesmit) kalendārās dienas iepriekš.

**9. NOBEIGUMA NOTEIKUMI**

9.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

9.2. Puses apliecina, ka tām ir saprotams šī Līguma saturs un nozīme un tās Līgumu atzīst par pareizu un abpusēji izdevīgu. Līgumā lietotajiem jēdzieniem un formulējumiem Puses piekrīt un apliecina, ka Līgums sastādīts pareizi — vadoties no Pušu sniegtās informācijas, kuru Puses uzskata par pietiekamu un vispusīgi izklāstītu šajā Līgumā.

9.3. Mainot juridisko adresi, bankas rekvizītus vai Pušu kontaktpersonu datus, Pusei par notikušajām izmaiņām informē otru Pusi 7 (septiņu) darbdienu laikā. Pretējā gadījumā. vainīgā Puse pilnībā atlīdzina otrai Pusei nodarītos vai tādējādi radītos zaudējumus.

9.4. Puses apņemas neizpaust trešajām personām konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc Līguma saistību pilnīgas izpildes. Izpildītājs ir tiesīgs Līguma izpildes ietvaros izpaust konfidenciālu informāciju saviem piegādātājiem, meitas uzņēmumiem un apakšuzņēmējiem, ciktāl tas ir nepieciešams Līgumā noteikto saistību izpildei.

9.5. Pušu atbildīgās personas par Līguma izpildes kontroli un uzraudzību:

9.5.1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: *\_\_\_\_\_\_\_\_\_\_\_\_\_\_\_\_\_\_\_\_\_\_\_*;

9.5.2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: *\_\_\_\_\_\_\_\_\_\_\_\_\_\_\_\_\_\_\_\_\_\_\_*.

9.6. Puses apstrādā 10.7.1. un 10.7.2. punktā noteiktos otras Puses darbinieku personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1.punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

9.7. Šis Līgums sastādīts uz \_\_\_\_(vārdos) lapām, divos eksemplāros, kuriem ir vienāds juridiskais spēks, viens eksemplārs – Pasūtītājam, otrs – Piegādātājam. Līgumam ir pievienots 1.pielikums “Tehniskā specifikācija” uz \_\_\_\_\_\_ (vārdos) lapām un 2.pielikums “Finanšu piedāvājums” uz \_\_\_\_\_\_\_ (vārdos) lapām un 3.pielikums “Pieņemšanas – nodošanas akts (veidlapa)” uz \_\_\_ lapas. Līguma pielikumi ir neatņemamas Līguma sastāvdaļas.

## **PUŠU REKVIZĪTI UN PARAKSTI**

1.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**TEHNISKĀ SPECIFIKĀCIJA**

2.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**FINANŠU PIEDĀVĀJUMS**

3.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**PIEŅEMŠANAS – NODOŠANAS AKTS**

*(VEIDLAPA)*